# **DECIZIA ETAPEI DE ÎNCADRARE**

## Nr. 00 din 00.00.2023

Ca urmare a solicitării de emitere a acordului de mediu adresate de **Comuna Fildu de Jos,** cu sediul în județul Sălaj, comuna Fildu de Jos, satul Fildu de Jos, nr. 30, înregistrată la APM Salaj cu nr. 5933/02.09.2021, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.09.2023, că proiectul: ***Modernizare artere rutiere în comuna Fildu de Jos, județul Sălaj***, propus a fi amplasat în județul Sălaj, comuna Fildu de Jos,

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 10 lit. b) și pct. 13 lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Comunei Fildu de Jos, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prin proiect se propun următoarele lucrări:

***I. Lucrări de amenajare sectoare de drumuri comunale și străzi*** (principale și secundare), pe o lungime totală de 21.044 m (1339 m în satul Tetișu; 2515 m în satul Fildu de Jos; 4530 m sau în satul Fildu de Mijloc; 4905 m în Fildu de Sus; 1175 m, pe DC 67 în satul Fildu de Jos; 3600 m, pe DC 67 în satul Fildu de Mijloc; 2980 m, pe DC 67, în satul Fildu de Sus), pe trasee care se suprapun, în linii mari, peste cele existente, astfel:

**- satul Tetișu:**

* str. Cimitir A: L=400m;

- parte carosabilă drum: Sc=1890 mp; L1=110 m, l1= 4m; L2=290m, l2= 5m;

- acostamente drum (2x0,50m); Sc=290 mp;

- șanț pereat cu baza de 10 cm; L=370 m; Sc=407 mp;

- intersecții cu drumuri laterale: 1 buc; Sc=80 mp;

- ridicare la cota cămine: 1 buc;

* str. Cimitir B: L=50m;

- parte carosabilă drum: Sc=150 mp;

- L=50m; l= 3m;

* str. La Școală: L=135m;

- parte carosabilă drum: Sc=540 mp; L=135m; l= 4m;

- șanț pereat cu baza de 30 cm: L=15m; Sc=19,50 mp;

- intersecții cu drumuri laterale: 1 buc; Sc=60 mp;

- acces proprietăți Ø=500 corugat SN8 L=6m, 1 buc.

* str. La Biserica: L=654m;

- parte carosabilă drum: Sc=2616 mp; L=654m; l= 4m;

- șanț pereat cu baza de 10 cm; L=932 m; Sc=1025.20 mp;

- șanț pereat cu baza de 30 cm; L=100; Sc=130 mp;

- intersecții cu drumuri laterale: 1 buc; Sc=80 mp;

- acces proprietăți Ø500 corugat SN8, L=6 m, 1 buc.

* str. La Gati tronson 1: L=50m;

- parte carosabilă drum: Sc=200 mp; L=50m; l= 4m;

- acostamente drum (2x0,50m): Sc= 50 mp;

- șanț pereat cu baza de 30 cm: L=50 m; Sc=65 mp;

- acces proprietăți Ø500 corugat SN8, L=6m, 1 buc.

* str. Kozma Bandi tronson 1: L=50m;

- parte carosabilă drum: Sc=150 mp; L=50m; l= 3m;

- șanț pereat cu baza de 10 cm: L=40 m; Sc=44 mp;

- intersecții cu drumuri laterale: 2 buc; Sc=160 mp;

**- satul Fildu de Jos:**

* drum vicinal La Sachisa tr1: L=50m;

- parte carosabilă drum: Sc=250 mp; L=50 m; l= 5m;

- acostamente drum (2x0,50m): Sc=50 mp;

- șanț pereat cu baza de 10 cm: L=94 m; Sc=103.40 mp;

- acces proprietăți Ø300 corugat SN8, L=6 m, 1 buc.

* str. La Cula: L=50m;

- parte carosabilă drum: Sc=150 mp; L=50 m; l= 3m ;

- șanț pereat cu baza de 10 cm: L=30 m; Sc=33 mp

- acces proprietăți Ø300 corugat SN8, L=6 m, 2 buc.

* str. La Uliana A: L=315m;

- parte carosabilă drum: Sc=1260 mp; L=315 m; l= 4 m;

- acostamente drum (2x0.50m): Sc= 185 mp;

- șanț pereat cu baza de 10 cm: L=305 m; Sc=335,50 mp;

- acces proprietăți Ø300 corugat SN8, L=6 m, 1 buc.

- ridicare la cotă capace cămin: 1 buc.

* str. La Uliana B: L=15 m;

- parte carosabilă drum: Sc=60 mp; L=15 m; l= 4 m;

- acostamente drum (2x0,50m): Sc= 15 mp;

- șanț pereat cu baza de 10 cm: L=15 m; Sc=16.50 mp;

* str. La Cioroca A: L=380 m;

- parte carosabilă drum: Sc=1435 mp; L1=85 m, l1= 3 m; L2=295 m, l2= 4 m;

- șanț pereat cu baza de 10 cm: L=535 m; Sc=588,50 mp

- intersecții cu drumuri laterale: 1 buc; Sc=80 mp;

- acces proprietăți Ø300 corugat SN8, L=6 m, 1 buc.

* str. La Cioroca B: L=120m;

- parte carosabilă drum: Sc=480 mp; L=120 m; l= 4 m;

- acostamente drum (2x0,50m): Sc= 120 mp;

- șanț pereat cu baza de 10 cm: L=205 m; Sc=225,50 mp;

* str. Ulița Bisericii A: L=400m;

- parte carosabilă drum: Sc=1600 mp; L=400 m; l= 4 m;

- șant pereat cu baza de 10 cm: L=160 m; Sc=176 mp;

- intersecții cu drumuri laterale: 1 buc., L=5 m; Sc=25 mp;

- acces proprietăți Ø300 corugat SN8,L=6 m, 7 buc.

* str. Ulița Bisericii B: L=80m;

- parte carosabilă drum: Sc=320 mp; L=80 m; l= 4 m;

- acostamente drum (2x0.50m): Sc= 80 mp;

* str. Ulița Bisericii C: L=80m;

- parte carosabilă drum: Sc=320 mp; L=80 m; l= 4 m;

- acostamente drum (2x0,50m): Sc= 80 mp;

- șanț pereat cu baza de 10 cm: L=155 m; Sc=170,50 mp;

- ridicare la cotă capace cămin: 1 buc.

* str. La Prohod: L=275 m;

- parte carosabilă drum: Sc=1237,50 mp; L=275 m; l= 4,50 m;

- șanț pereat cu baza de 10 cm: L=180 m; Sc=198 mp;

- acces proprietăți Ø300 corugat SN8, L=6 m, 5 buc.

* str. La Nona în deal A: L=90 m;

- parte carosabilă drum: Sc=360 mp; L=90 m; l= 4 m;

- șant pereat cu baza de 10 cm: L=10 m; Sc=11 mp;

- intersecții cu drumuri laterale: 3 buc; Sc=220 mp;

* str. La Nona în deal B: L=310 m;

- parte carosabilă drum: Sc=1240 mp; L=310 m; l= 4 m;

- șanț pereat cu baza de 10 cm: L=160 m; Sc=176 mp

- acces proprietăți Ø300 corugat SN8, L=6m, 5 buc.

* str. La Arinaru A: L=174 m;

- parte carosabilă drum: Sc=609 mp; L=174 m; l= 3,50 m;

- șanț pereat cu baza de 10 cm: L=217 m; Sc=238,70 mp;

- acces proprietăți Ø300 corugat SN8, L=6 m, 3 buc.

* str. La Arinaru B: L=26 m;

-parte carosabilă drum: Sc=91 mp; L=26 m; l= 3,50 m;

-șanț pereat cu baza de 10 cm: L=26 m; Sc=28.60 mp;

* Drum Vicinal Langa Cimitir: L=150 m;

- parte carosabilă drum: Sc=600 mp; L=150 m; l= 4 m;

- acostamente drum (2x0,50m): Sc= 150 mp;

- șanț pereat cu baza de 10 cm: L=300 m; Sc=330 mp;

* DC67 – Fildu de Jos:

- șant pereat cu baza de 10 cm: L=1808 m; Sc=1988,80 mp;

- acces proprietăți Ø300 corugat SN8, L=6m, 43 buc.

**- satul** **Fildu de Mijloc:**

* str. Lângă Secție tr.1: L=210 m;

- parte carosabilă drum: Sc=840 mp; L=210 m; l= 4m;

- acostamente drum (2x0,50m): Sc= 210 mp;

- șanț pereat cu baza de 10 cm: L=194 m; Sc=213,40 mp;

- intersecții cu drumuri laterale: 1 buc; Sc=80 mp;

- acces proprietăți Ø300 corugat SN8, L=6 m, 1 buc.

- ridicare la cotă capace cămin: 2 buc

* str. La Delu tr1: L=100 m;

- parte carosabilă drum: Sc=400 mp; L=100 m; l= 4 m;

- acces proprietăți Ø300 corugat SN8, L=6 m, 2 buc.

* Str. La Fanu: L=170 m;

- parte carosabilă drum: Sc=840 mp; L1=74 m, l1= 4,50m; L2=96 m, l2= 3,50 m;

- acostamente drum (2x0,50m): Sc= 74 mp;

* str. Pusta: L=1000 m;

- parte carosabilă drum: Sc=5000 mp; L=1000 m; l= 5 m

- acostamente drum (2x0,50 m): Sc= 1000 mp;

- șant pereat cu baza de 10 cm: L=1184 m; Sc=1302,40 mp;

- intersecții cu drumuri laterale: 4 buc; Sc=290 mp;

- acces proprietăți Ø300 corugat SN8, L=6 m, 32 buc.

- ridicare la cotă capace cămin: 19 buc.

* str. Ulița Ticușului: L=110 m;

- parte carosabilă drum: Sc=385 mp; L=110 m; l= 3,5 m;

- rigolă triunghiulară: L=110 m; Sc=110 mp;

* str. La Lupșa tr.1: L=140 m;

- parte carosabilă drum: Sc=560 mp; L=140 m; l= 4 m;

* str. La Zbuce tr.1: L=130 m;

- parte carosabilă drum: Sc=520 mp; L=130 m; l= 4 m;

* str. La Costan tr.1: L=30m;

- parte carosabilă drum: Sc=120 mp; L=30 m; l= 4 m;

- acostamente drum (2x0,50 m): Sc= 30 mp;

* str. La Monu tr.1: L=140 m;

- parte carosabilă drum: Sc=560 mp; L=140 m; l= 4 m;

* str. La Boca: L=30m;

- parte carosabilă drum: Sc=105 mp; L=30 m; l= 3,50 m;

* str. La Neamțu tr. 1: L=100 m;

- parte carosabilă drum: Sc=360 mp; L=120 m; l= 3 m;

- rigola ramforsată: L=105 m; Sc=115,50 mp;

- lisă de protecție: L=100 m;

* str. La Frigu: L=100 m;

- parte carosabilă drum: Sc=400 mp; L=100 m; l= 4 m;

- rigolă triunghiulară: L=94 m; Sc=94 mp;

* str. La Leanca tr. 1 - A: L=180 m;

- parte carosabilă drum: Sc=810 mp; L=180 m; l= 4,50 m;

- șanț pereat cu baza de 10 cm: L=155 m; Sc=170,50 mp;

- intersecții cu drumuri laterale: 1 buc; Sc=80 mp;

* str. La Leanca tr. 1 - B: L=90 m;

- parte carosabilă drum: Sc=315 mp; L=90 m; l= 3,50 m;

* Drum Cutișu: L=2000 m;

- parte carosabilă drum: Sc=10530 mp; L1=470 m, l1= 4,50 m;  L2=1530 m, l2= 5,50 m;

- acostamente drum (2x0,50m): Sc= 2000 mp;

- șanț pereat cu baza de 10 cm: L=2450 m; Sc=2695 mp;

- intersecții cu drumuri laterale: 2 buc; Sc=160 mp;

* DC67 - Fildu de Mijloc:

- șant pereat cu baza de 10 cm: L=4688 m; Sc=5156,80 mp;

- acces proprietăți Ø300 corugat SN8, L=6m, 112 buc.

**- satul Fildu de Sus:**

* strada La Tigani tr.I A: L=320 m;

- parte carosabilă drum: Sc=1280 mp; L=320 m; l= 4 m;

* strada La Tigani tr.I B: L=55 m;

- parte carosabilă drum: Sc=220 mp; L=55 m; l= 4 m;

* strada La Tigani tr.I C: L=125 m;

- parte carosabilă drum: Sc=500 mp; L=125 m; l= 4 m;

- șanț pereat cu baza de 10 cm: L=86 m; Sc=94,60 mp;

- intersecții cu drumuri laterale: 1 buc; Sc=80 mp;

* strada Mureșan: L=200 m;

- parte carosabilă drum: Sc=680 mp; L1=80 m, l1= 4 m; L2=120 m, l2= 3 m;

- șanț pereat cu baza de 30 cm: L=105 m; Sc=136,50 mp;

- intersecții cu drumuri laterale: 1 buc; Sc=90 mp;

- acces proprietăți Ø500 corugat SN8, L=6 m, 2 buc.

- gabioane pe 4 randuri: 60 m;

- lisă protecție: 60 m;

* strada Pestera: L=345 m;

- parte carosabilă drum: Sc=1380 mp; L=345 m; l= 4 m;

- rigolă triunghiulară betonată: L=534 m; Sc=640,80 mp;

- acces proprietăți Ø300 corugat SN8, L=6m, 6 buc.

* strada Brustureasca tr.1: L=520 m;

- parte carosabilă drum: Sc=2080 mp; L=520 m; l= 4 m;

- șant pereat cu baza de 10 cm: L=290 m; Sc=319 mp;

- intersecții cu dumuri laterale : 1 buc; Sc=80 mp;

- ridicare la cotă cămin: 1 buc.

* strada Iuliul Ticului tr.1- A: L=410 m;

- parte carosabilă drum: Sc=1640 mp; L=410 m; l= 4 m;

- șanțuri permeate cu baza de 10 cm: L=550 m; Sc=605 mp;

* strada Iuliul Ticului tr.1 - B: L=300 m;

- parte carosabilă drum: Sc=1500 mp; L=300 m; l= 5 m;

- șanț betonat cu baza 10 cm: L=500 m; Sc=550 mp;

* strada La Ples: L=225 m;

- parte carosabilă drum: Sc=900 mp; L=225 m; l= 4 m;

- rigolă triunghiulară betonată: L=107 m; Sc=117,70 mp;

- acces proprietăți Ø300 corugat SN8, L=6 m, 3 buc.

* strada La Băguț tr.1: L=880 m;

- parte carosabilă drum: Sc=3520 mp; L=880 m; l= 4 m;

- acostamente drum (2x0,5) : Sc=880 mp;

- șanț pereat cu baza 10 cm: L=1393 m; Sc=1532 mp

- intersecții cu drumuri laterale : 2 buc., Sc=160 mp;

- acces proprietăți Ø300 corugat SN8, L=6 m, 8 buc.

* drum vicinal Hegedaru: L=900 m; L=610 m, l=4 m; L=290 m ; l=3,5 m;

- acostamente drum (2x0,5): Sc=610 mp;

- șanț pereat cu baza 10cm: L=590 m; Sc=649 mp;

- rigola triunghiulară betonată: L=290 m ; Sc=319 mp;

- intersecții cu drumuri laterale: 1 buc. ; Sc=80 mp

* strada La Furtuna tr.1: L=625 m;

- parte carosabilă drum: Sc=2500 mp; L=625 m; l= 4 m;

- acostamente drum (2x0.50) Sc=625

- șanț pereat cu baza 10cm: L=1224 m; Sc=1346,40 mp;

- intersectii cu drumuri laterale : 1 buc ; Sc = 80mp

- acces proprietăți Ø300 corugat SN8, L=6 m, 3 buc.

* DC67 - Fildu de Sus:

- șanț pereat cu baza de 10 cm: L=3072 m; Sc=3379, 20 mp;

- acces proprietăți Ø300 corugat SN8, L=6 m, 41 buc.

***II. Scurgerea apelor****:*

**A. Construire pod peste r. Almaș** (cod cadastral II-1.048.00.00.00.0), în intravilanul satului Fildu de Jos, pe Ulița Bisericii, la km 0+190, com. Fildu de Jos, jud. Sălaj, astfel:

|  |  |  |
| --- | --- | --- |
| **Amplasare pod** | **Coordonate topografice Stereo 1970** | **Debit** **Q1%** [m3/s] |
| amonte | aval |  |
| peste r. Almaș, sat. Fildu de Jos, com. Fildu de Jos  | X=352066.029Y=603982.256 | X=352073.460Y=603977.171 | 146 |

După execuția lucrărilor, podul va avea următoarele caracteristici:

- lungimea Lîn axul drumului = 26,8 m, lumina l = 16,6 m, lățimea lîn firul apei = 8,9 m, perpendicular pe albie, înălțimea de liberă trecere (garda) = 1,3 m; lățimea părții carosabile de 6 m; trotuar pe partea dreaptă, spațiu de siguranță parapet, coronamente cu parapet pietonal;

- cotă talveg proiectat în axul podului +347,5 mdMN, cotă intrados +350,5 mdMN, cotă corespunzătoare nivelului debitului cu probabilitatea de 1% (Q1%=146 m3/s) +349,2 mdMN și înălțimea liberă de trecere a apei de 1,3 m;

- infrastructura podului: va fi alcătuită din două culee masive din beton, fundate direct pe blocuri de fundare, cu sprijiniri; adâncimea de fundare s-a stabilit la 4,77 m sub nivelul talvegului, sub adâncimea de afuiere; dimensiunile în plan ale culeilor sunt de 10,30 x 3 m; înălțimea blocurilor de fundare este de 4 m; elevațiile culeelor vor fi prevăzute la partea superioară cu o banchetă cuzinet de 70 cm grosime, pe care vor rezema grinzile prefabricate; în spatele culeelor se va executa un dren din zidărie uscată de piatră brută, cu rol de colectare a infiltrațiilor, care se va rezema pe cunete din beton armat, scoase în consolă față de planul culeei; evacuarea apelor din infiltrații se va realiza prin două barbacane din tuburi PVC cu DN110 mm;

- suprastructura podului: tablierul va avea o singură deschidere cu lungimea de 18 m, realizat din 9 buc. grinzi prefabricate cu corzi aderente tip ,,I”, l=18 m, h=0,8 m, peste care se va realiza o placă de suprabetonare din beton C35/45, de la 15 cm grosime minimă până la 21 cm; calea pe pod se va realiza în acoperiș, în două ape, cu panta transversală de 2,0%, asemănătoare cu strada cu care se racordează la ambele capete;

- racordarea cu terasamentele se va realiza prin dale de racordare, rezemate cu un capăt pe zidul de gardă, iar cu celălalt pe o grindă de rezemare din beton armat 50x50 cm, pozată pe un prism de piatră spartă;

- amenajarea albiei: se va curăța albia de arbuști (circa 1150 mp); între apărările de maluri, precum și între pinteni se va așeza o saltea de gabioane de 50 cm grosime; la circa 20-25 m în amonte și în aval de pod se vor executa pinteni îngropați (la nivelul talvegului), care să prevină afuierile, dar care vor asigura și stabilitatea saltelei de gabioane ce perează fundul albiei;

- amenajare maluri: apărările de maluri vor fi alcătuite din gabioane cu secțiunea de 1 x 0,50 m așezate unele peste altele, cu un fruct de 5:1, cu o înălțime de 3 m, fundate pe un gabion îngropat cu sectiunea de 1,20 x 1 m, cu lungimi diferite, funcție de mal și poziție aval/amonte;

**B. Construire pod peste r. Almaș** (cod cadastral II-1.048.00.00.00.0), în intravilanul satului Fildu de Sus, pe str. Băguț, la km 0+050, com. Fildu de Jos, jud. Sălaj, astfel:

|  |  |  |
| --- | --- | --- |
| **Amplasare pod** | **Coordonate topografice Stereo 1970** | **Debit Q1%****[m3/s]** |
| **amonte** | **aval**  |
| peste r. Almaș, sat. Fildu de Sus, com. Fildu de Jos  | X=343784.494Y=606328.953 | X=343783.532Y=606322.463 | 68,5 |

După execuția lucrărilor, podul va avea următoarele caracteristici:

- lungimea Lîn axul drumului = 12,8 m, lumina l = 9 m, lățimea lîn firul apei = 6,3 m, perpendicular pe albie, înălțimea de liberă trecere (garda) = 1,27 m; lățimea părții carosabile de 5 m; coronament cu parapet greu pe ambele părți ale podului -2 x 0,65 m;

- cotă talveg proiectat în axul podului +450,67 mdMN, cotă intrados +453,59 mdMN, cotă corespunzătoare nivelului debitului cu probabilitatea de 1% (Q1%=68,5 m3/s) +452,32 mdMN și înălțimea liberă de trecere a apei va fi de 1,27 m;

- infrastructura podului: va fi alcătuită din două culee masive din beton, fundate direct pe blocuri de fundare, cu sprijiniri; adâncimea de fundare s-a stabilit la 2,5 m sub nivelul talvegului, sub adâncimea de afuiere; dimensiunile în plan ale culeilor sunt de 6,1 x 2,85 m; înălțimea blocurilor de fundare este de 2,5 m, din beton simplu de clasa C25/30; elevațiile culeelor vor fi prevăzute la partea superioară cu o banchetă cuzinet de 50 cm grosime, pe care vor rezema grinzile prefabricate; în spatele culeelor se va executa un dren din zidărie uscată de piatră brută, cu rol de colectare a infiltrațiilor; drenul va rezema pe cunete din beton armat, scoase în consolă față de planul culeei; cunetele vor avea în lung câte o pereche de pante în ,,V”, în punctele joase urmând a fi amplasate două barbacane din tuburi PVC cu DN110 mm, pentru evacuarea apelor colectate în afara culeilor;

- suprastructura podului: tablierul va avea o singură deschidere cu lungimea de 11,5 m, realizat din 9 buc. grinzi prefabricate cu corzi aderente tip ,,┴”, l=12 m, h=0,52 m, peste care se va realiza o placă de suprabetonare din beton C35/45, de la 15 cm grosime minimă până la 21cm; calea pe pod se va realiza în acoperiș, în două ape, cu panta transversală de 2,0%, asemănătoare cu strada cu care se racordează la ambele capete;

- racordarea cu terasamentele se va realiza prin dale de racordare, rezemate cu un capăt pe zidul de gardă, iar cu celălalt pe o grindă de rezemare din beton armat 50x50 cm, pozată pe un prism de piatră spartă;

- amenajarea albiei: se va curăța albia de arbuști, între apărările de maluri, precum și între pinteni se va așeza o saltea de gabioane de 50 cm grosime; la circa 20 m în amonte și în aval de pod se vor executa pinteni îngropați (la nivelul talvegului), care să prevină afuierile, dar care vor asigura și stabilitatea saltelei de gabioane ce perează fundul albiei;

- amenajare maluri: apărările de maluri vor fi alcătuite din gabioane cu secțiunea de 1 x 0,50 m așezate unele peste altele, cu un fruct de 5:1, cu o înălțime de 3 m, fundate pe un gabion îngropat cu sectiunea de 1,20 x 1 m, cu lungimi diferite, funcție de mal și poziție aval/amonte;

**C. Lucrări la sistemul de scurgere a apelor pluviale,** prin amenajarea pantelor longitudinale și tranversale ale părții carosabile și acostamentelor, colectate prin dispozitivele de scurgere, respectiv șanțuri trapezoidale betonate , dar și nepereate; la podețele existente aflate într-o stare satisfăcătoare s-au prevăzut lucrări de reparații, decolmatare; podețele aflate în stare avansată de degradare sau subdimensionate vor fi înlocuite cu podețe noi, tubulare prefabricate cu diametrul Ø600- Ø800- Ø1000, cu lungimi adecvate, în funcție de condițiile locale.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

*În perioada de execuție* vor fi folosite materiale de construcții specifice acestei lucrări, respectiv: apă, nisip, pietriș, beton, beton armat, beton asfaltic, etc.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

 **b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* titularul prin antreprenor trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;
* titularul prin antreprenor trebuie să se asigure ca deșeurile rezultate pe durata execuției lucrărilor sunt colectate selectiv și depozitate în pubele în funcție de fiecare tip de deșeu;

***Măsuri pentru protecția factorului de mediu apă de suprafață si subterană:***

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* indicatorii de calitate ai apelorpluviale, evacuate, se vor încadra în prevederile HGR nr. 352/2005 și HG nr. 210/2007 pentru modificarea și completarea HG nr. 188/2002, (NTPA 001);
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;

***Măsuri pentru protecția așezărilor umane:***

* nu vor fi afectate construcții și așezări umane, în apropierea proiectului propus;
* se vor respecta cu strictețe perimetrul de implementare a proiectului;
* nu se vor ocupa suprafețe suplimentare pentru depozitarea deșeurilor rezultate, depozitarea temporară de material, staționarea/gararea utilajelor;
* se va respecta întocmai tehnologia propusă prin proiect;
* dotările și măsurile prevăzute pentru protecția factorilor de mediu, cât și lucrările ce se vor executa în cadrul investiției propuse asigură încadrarea în concentrațiile maxime admisibile în ceea ce privește emisia și imisia poluanților;

***Măsuri împotriva zgomotului si vibrațiilor:***

* sursele de zgomot si vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;

***Lucrări de organizare de șantier***:

Pe terenul propus se va organiza șantierul prin amplasarea unor construcții provizorii. Depozitarea materialelor se face în spații și încinte special organizate și amenajate în acest scop, împrejmuite și asigurate împotriva accesului neautorizat.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

În proiect s - au prevăzut măsuri obligatorii pentru executantul lucrării astfel încât să se preîntâmpine degradarea componentelor de mediu. În acest sens se vor avea în vedere:

* protejarea solului și subsolului în zonele adiacente obiectivului de lucru;
* interzicerea depozitării de materiale sau staționării utilajelor în albie;
* evitarea poluării apelor și solului cu produse petroliere ca urmare a exploatării utilajelor tehnologice;
* utilizarea de vehicule și utilaje de lucru prevăzute cu motoare cu emisii reduse;
* verificarea periodică și intreținerea corespunzătoare a vehiculelor și utilajelor de lucru;
* restrângerea pe cât posibil a spațiului de depozitarea materiilor prime pe suprafețe rațional dimensionate, lângă obiectivul de execuție;
* managementul corespunzător al deșeurilor;

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 3 din 08.07.2021 emis de Primăria Comunei Fildu de Jos, terenul este situat în intravilanul și extravilanul comunei Fildu de Jos și se află în proprietatea publică al comunei Fildu de Jos.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie și funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** intravilanul și extravilanul comunei Fildu de Jos, satele Fildu de Jos, Fildu de Mijloc, Fildu de Sus și Tetișu, județul Sălaj, cursuri de apă: v. Almaș (II.1.048.00.00.00.0), b.h. Someș –Crasna.

**Corp de apă de suprafață:** RORW2.1.48\_B1a, Almașși afluenți.

**Corp de apă subteran:** -freatic, ROSO11, Someș Superior, lunca și terasele;

Sistemul rutier existent în comuma Fildu de Jos prezintă o stare neconformă fiind prezente făgaşe în platforma drumului, deformări si văluriri ale acestora. De asemenea s-a constatat lipsa, pe lungimi mari, a sanțurilor și rigolelor de descărcare a apelor pluviale (acolo unde există sunt invadate de vegetație sau colmatate), iar podetele de descărcare a apelor pluviale sunt insuficiente.

Dezvoltarea economică şi socială durabilă a comunei Fildu de Jos este indispensabil legată de îmbunătăţirea infrastructurii rurale şi serviciilor de bază existente. Investiţia efectuată în zona studiată va duce și/sau va susţine dezvoltarea sustenabilă a mediului socio-economic pentru a inversa tendinţele spre un declin social şi economic negativ şi depopularea teritoriului. Propunerea de realizare a investiției, de modernizare a arterelor rutiere pe o lungime de 21.044 m, vizează satisfacerea unor nevoi ale comunității locale și dezvoltarea socio-economică a teritoriului. Proiectul propune și realizarea a două poduri de beton armat care vor asigura traversarea r. Almaș, pe traseul străzii Bisericii în satul Fildu de Jos, respectiv pe strada La Băguț în Fildu de Sus, în aceste zone neexistând poduri pentru trecerea peste r. Almaș, trecerea realizându-se în prezent prin râu.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj, nr. 59/18.08.2023 înregistrată la APM Sălaj cu nr. 6675/18.08.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. SJ - 00 din 00.00.2023,*** eliberat de ***Sistemul de Gospodărire a Apelor Sălaj***:
* Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
* Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
* Se interzice evacuarea de ape uzate, deșeuri și alte substanțe poluatoare în apele de suprafață sau subterane.
* Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
* Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
* Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
* Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
* Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
* La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului MAP nr. 828/04.07.2019.
* Respectarea prevederilor art. 33 (61) din Legea Apelor nr. 107/1996, cu modificările și completările ulterioare, privind lucrările propuse pentru amenajarea albiei.
* Recepția lucrărilor se va face în prezența delegatului Sistemului de Gospodărire a Apelor Sălaj.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.
* Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. SJ - 00 din 00.00.2023,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György